Omkring klokken 13.00 fandt en arbejdsulykke sted på Saksagervej i Aarup. En ansat ved Sejlstrup Entreprenørforretning var i færd med at arbejde på en lift i fire-fem meters højde, da han angiveligt trådte ud på et tag, hvilket resulterer i, at han falder ned. Taget var ikke stærkt nok til at bære manden, hvilket betød, at han faldt gennem det og røg fire-fem meter ned og landte på et betongulv. Da ambulancefolkene ankom til stedet stod manden oprejst selvom han blødte fra hovedet. Han fik det dog gradvist dårligere. Derfor er han kørt på sygehuset, da det, ifølge vagtchef ved Nordjyllands Politi, Bent Højgaard, kan tyde på indre blødninger. Arbejdstilsynet er på stedet, hvor ulykken skete.
En mand er kommet til skade i en arbejdsulykke, da han faldt fire-fem meter ned fra et tag. Ifølge vagtchefen ved Nordjyllands Politi er det uvist, hvor slemt tilskadekommen manden er.